**Servisná zmluva**

**č. SVO-RVO1-2024/000645-00**

**na vykonanie kalibrácie a technickej údržby strategických prístrojov používaných na oddelení biológie a genetickej analýzy**

uzatvorená podľa § 269 ods.2 zákona č. 513/1991 Zb. Obchodný zákonník v znení neskorších predpisov

a podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č.343/2015 Z. z.“)

(ďalej len „Zmluva“)

1. **Zmluvné strany**

 **Odberateľ**

Názov: Slovenská republika v zastúpení Ministerstvo vnútra Slovenskej republiky

Adresa:Pribinova 2

Mesto: Bratislava

PSČ: 812 72

V zastúpení: .

 IČO : 00 151 866

Bankové spojenie: Štátna pokladnica

Číslo účtu (IBAN): SK 7881800000007000180023

 (ďalej len „objednávateľ“)

a

 **Zhotoviteľ**

Názov:

Sídlo:

Splnomocnený k podpisu:

IČO:

DIČ:

IČ DPH:

Bankové spojenie:

IBAN:

Tel:

e-mail:

registrácia:

 (ďalej len „zhotoviteľ“)

 (odberateľ a zhotoviteľ ďalej spolu ako len „Zmluvné strany“)

**Úvodné ustanovenia**

1. Ministerstvo vnútra Slovenskej republiky ako verejný obstarávateľ podľa § 7 ods. 1 písm. a) zákona č. 343/2015 Z. z. vyhlásilo oznámením uverejnenom v Úradnom vestníku EÚ 2024/S xxxxx zo dňa xx.00.2024 a vo Vestníku verejného obstarávania č. XX/2024 zn. XXXXX - MSS zo dňa XX.XX.2024 verejnú súťaž na realizáciu zákazky s názvom Kalibrácia a technická údržba strategických prístrojov používaných na oddelení biológie a genetickej analýzy (ďalej len **„**verejné obstarávanie**“**).
2. Na základe vyhodnotenia ponúk bola ponuka zhotoviteľa vybraná ako ponuka úspešného uchádzača v súlade s podmienkami uvedenými v súťažných podkladoch verejného obstarávania. Na základe tejto skutočnosti a predloženej ponuky zhotoviteľa sa zmluvné strany v slobodnej vôli a v súlade so všeobecne záväznými právnymi predpismi platnými na území Slovenskej republiky rozhodli uzatvoriť túto Zmluvu.
3. Odberateľ týmto vyhlasuje, že je spôsobilý túto Zmluvu uzatvoriť a plniť záväzky v nej obsiahnuté.

.

**Článok I**

**Predmet zmluvy**

* 1. Predmetom tejto Zmluvy je záväzok zhotoviteľa riadne a včas poskytnúť objednávateľovi služby súvisiace s vykonávaním pozáručného servisu, preventívnych prehliadok, teplotných verifikácii a kalibrácií automatických genetických analyzátorov ABI, RT PCR, termocyklérov a automatických izolačných staníc a ich modifikácií používaných na pracoviskách  Kriminalistického a expertízneho ústavu Policajného zboru (ďalej len „prístroje“).

**Článok II**

**Služby**

* 1. Služby sú podrobne špecifikované v Opise predmetu zákazky (ďalej len „**OPZ**“) použitom v súťažných podkladoch vo verejnom obstarávaní, ktorý tvorí Prílohu č.1. tejto Zmluvy, ako aj v ponuke Zhotoviteľa predloženej do verejného obstarávania (ďalej len „**Ponuka**“), ktorá tvorí Prílohu č. 2. tejto Zmluvy.
	2. Zhotoviteľ sa zaväzuje poskytovať Služby v kvalite špecifikovanej v OPZ.

**Článok III**

**Cena**

* 1. Cena tejto Zmluvy je stanovená maximálne do výšky: .........EUR bez DPH.
	2. Platba bude vykonávaná na určený účet zhotoviteľa vždy za obdobie jedného roku trvania zmluvy, na základe vystavenej objednávky zo strany Odberateľa a faktúry - daňového dokladu zo strany Zhotoviteľa.
	3. Maximálne jednotkové ceny ako aj maximálna cena celkom za Služby musí byť stanovená v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z.z. o cenách v znení neskorších predpisov (ďalej len „Cena“)
	4. Cena musí zahŕňať všetky ekonomicky oprávnené náklady Zhotoviteľa vynaložené v súvislosti s poskytnutím Služby, a to najmä náklady za Službu, na obstaranie spotrebného materiálu, dovozné clá, dopravu na miesto dodania, náklady na obalovú techniku a balenie a primeraný zisk Zhotoviteľa.
	5. Cena za Služby musí byť stanovená v mene EUR. K fakturovanej Cene bude vždy pripočítaná DPH stanovená v súlade so všeobecne záväznými právnymi predpismi platnými na území Slovenskej republiky v čase poskytnutia Služby.
	6. Cena celkom za Služby, ktoré môžu byť v súlade s touto Zmluvou poskytnuté, je stanovená v súlade s ponukou predloženou úspešným uchádzačom vo verejnom obstarávaní a je uvedená v prílohe č. 2 tejto Dohody.
	7. Zhotoviteľ prehlasuje, že celý rozsah Služieb poskytuje Odberateľovi za najlepších/najvýhodnejších podmienok, aké sa poskytujú na relevantnom trhu za splnenie všetkých podmienok stanovených Odberateľom.

**Článok IV.**

**Doba platnosti Zmluvy**

* 1. Táto Zmluva sa uzatvára na obdobie odo dňa nadobudnutia jej účinnosti do 31.12.2028.

**Článok V.**

**Dodanie Služby**

* 1. Zhotoviteľ na základe písomnej objednávky, Odberateľovi poskytne Služby v kvalite špecifikovanej v Prílohe č. 1. tejto Zmluvy v bezchybnom stave.
	2. Miestom poskytnutia Služieb je:

Kriminalistický a expertízny ústav Policajného zboru

 - Sklabinská 1, Bratislava

 - Príboj 560, Slovenská Ľupča

 - Kuzmányho 8, Košice

* 1. Služby musia byť poskytnuté v súlade s Prílohou č.1 tejto Zmluvy a touto Zmluvou. Prebratie Služby poskytnutej do miesta poskytnutia Služby Odberateľovi sa uskutoční fyzickým prevzatím Služby, kontrolou množstva a kvality dodanej Služby a podpisom preberacieho protokolu splnomocneným zástupcom Zhotoviteľa a Odberateľa. V preberacom protokole bude uvedené presné množstvo a druh poskytnutej Služby, vyjadrenie, či dodávka Služby je úplná a či pri prevzatí Služby stav zodpovedal požiadavkám podľa OPZ, Ponuky, tejto Zmluvy. V preberacom protokole Odberateľ vyznačí riadne prevzatie Služby. Preberací protokol môže byť podkladom pre fakturáciu až po odstránení vád poskytnutých Služieb. Preberacím protokolom môže byť aj dodací alebo servisný list.
	2. Zhotoviteľ sa zaväzuje zástupcovi Odberateľa oznámiť čas poskytnutia Služby v mieste plnenia najneskôr dva (2) pracovné dni pred predpokladaným dňom poskytnutia Služby, okrem služieb u ktorých bol s Odberateľom vopred dohodnutý a presne stanovený termín, alebo pri nepredvídateľných poruchách prístrojov, kedy je nutný okamžitý servisný zásah.
	3. Ak Zhotoviteľ neoznámi termín poskytnutia Služby, Odberateľ nie je povinný prevziať Službu v deň poskytnutia, ale až v nasledujúci deň. Náklady spojené s odmietnutím prevzatia neoznámenej dodávky Služby a jej opätovným doručením znáša Zhotoviteľ.
	4. Zhotoviteľ sa zaväzuje poskytovať Služby bez vád, na základe preberacieho protokolu, prípadne dodacieho alebo servisného listu. Zhotoviteľ umožní Odberateľovi riadne prevzatie poskytnutej Služby a kontrolu stavu. Vady zistené pri dodaní Služby je Odberateľ povinný oznámiť Zhotoviteľovi pri jej prevzatí. Vady skryté je Odberateľ povinný oznámiť bez zbytočného odkladu po tom, ako sa o nich dozvedelo.
	5. Po riadnom poskytnutí Služby Odberateľ potvrdí jeho prevzatie podpísaním preberacieho protokolu, prípadne dodacieho alebo servisného listu. Potvrdený preberací protokol (dodací/servisný list) sú podkladom pre vystavenie faktúry a budú tvoriť jej neoddeliteľnú súčasť.

**Článok VI.**

 **Platobné podmienky a fakturácia**

* 1. Odberateľ sa zaväzuje za poskytnuté Služby zaplatiť Zhotoviteľovi Cenu na základe faktúry vystavenej Zhotoviteľom po poskytnutí Služby a podpísaní preberacieho protokolu alebo dodacieho listu alebo servisného listu s vyznačením riadneho poskytnutia Služby. Odberateľ neposkytne Zhotoviteľovi žiaden preddavok ani zálohové platby.
	2. Každá faktúra vystavená Zhotoviteľom bude obsahovať náležitosti podľa všeobecne záväzných právnych predpisov (najmä podľa zákona č. 222/2004 Z. z. o dani z pridanej hodnoty v znení neskorších predpisov). Neoddeliteľnou súčasťou faktúry Zhotoviteľa bude originál/fotokópia preberacieho protokolu alebo dodacieho listu alebo servisného listu s vyznačením riadneho poskytnutia Služby potvrdeného Odberateľom. Súčasťou faktúry musí byť (ak je to aplikovateľné) najmä:

- jednoznačná informácia, či Zhotoviteľ je alebo nie je platiteľom DPH,

- číslo a názov Zmluvy,

- číslo objednávky,

- číslo faktúry a dátum jej vystavenia,

- špecifikácia platby (názov banky Zhotoviteľa vrátane kódu SWIFT, číslo účtu dodávateľa vrátane čísla v tvare IBAN),

- názov a opis obsahu dokladov, podrobnú špecifikáciu dodávky, údaj o jednotkovej cene, množstve dodávky, celkovú účtovanú čiastku bez DPH, DPH a spolu s DPH,

- pečiatka a podpis oprávnenej osoby Zhotoviteľa,

- dátum doručenia dokladu Odberateľovi (napr. pečiatka podateľne).

Sumy vo faktúre, resp. jej prílohách sa uvádzajú s presnosťou na 2 desatinné miesta s matematickým zaokrúhlením.

* 1. Lehota splatnosti faktúry Zhotoviteľa je šesťdesiat (60) dní odo dňa doručenia faktúry Odberateľovi zo strany Zhotoviteľa za predpokladu, že doručená faktúra bude spĺňať všetky zákonné náležitosti a náležitosti podľa tejto Zmluvy. Lehota splatnosti faktúry začína plynúť dňom nasledujúcim po dni, v ktorom bola faktúra preukázateľne doručená Odberateľovi. Zhotoviteľ zároveň súhlasí a vyhlasuje, že lehota splatnosti nie je v hrubom nepomere k právam a povinnostiam vyplývajúcim z tejto Zmluvy.
	2. Ak predložená faktúra nebude vystavená v súlade s touto Zmluvou, Odberateľ ju bezodkladne vráti Zhotoviteľovi na doplnenie a/alebo prepracovanie s uvedením nedostatkov, ktoré sa majú odstrániť. Nová 60-dňová lehota splatnosti začne plynúť dňom nasledujúcim po dni, v ktorom bola riadne doplnená a/alebo prepracovaná faktúra preukázateľne doručená Odberateľovi.
	3. Všetky faktúry budú uhrádzané výhradne bezhotovostne prevodným príkazom. Cena sa považuje za uhradenú dňom odpísania finančných prostriedkov z účtu Odberateľa uvedeného v záhlaví tejto Zmluvy na účet Zhotoviteľa uvedený v záhlaví tejto Zmluvy.
	4. Bankové spojenie Zhotoviteľa uvedené na faktúre musí byť zhodné s bankovým spojením dohodnutým v tejto Zmluve.

**Článok VII.**

 **Práva a povinnosti zmluvných strán**

* 1. Zhotoviteľ je povinný poskytovať Služby Odberateľovi v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne.
	2. Odberateľ je povinný protokolárne prebrať bezchybne poskytnuté Služby podľa čl. V. bod 5.1. tejto Dohody, v mieste poskytnutia Služby a za splnenia podmienky podľa čl. V. bod 5.5. tejto Zmluvy a riadne a včas zaplatiť cenu dohodnutú podľa čl. III. tejto Zmluvy.
	3. V Prílohe č.3 tejto Zmluvy sú uvedené údaje o všetkých známych subdodávateľoch Zhotoviteľa, ktorí sú známi v čase uzavierania tejto Zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	4. Zhotoviteľ je povinný Odberateľovi oznámiť akúkoľvek zmenu údajov u subdodávateľov uvedených v Prílohe č.3 tejto Zmluvy, a to bezodkladne.
	5. V prípade zmeny subdodávateľa je Zhotoviteľ povinný najneskôr do 5 (päť) pracovných dní odo dňa zmeny subdodávateľa predložiť Odberateľovi informácie o novom subdodávateľovi v rozsahu údajov podľa bodu 7.4. tohto článku tejto Zmluvy a predmety subdodávok, pričom pri výbere subdodávateľa musí Zhotoviteľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“).
	6. Zhotoviteľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Zhotoviteľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
	7. Zhotoviteľ vyhlasuje, že v čase uzatvorenia tejto Dohody je zapísaný v registri partnerov verejného sektora v súlade so zákonom č. 315/2016 Z. z., pokiaľ sa ho povinnosť zápisu do registra partnerov verejného sektora týka.

**Článok VIII.**

**Záručná doba a zodpovednosť za vady**

* 1. Zhotoviteľ zodpovedá v súlade s príslušnými ustanoveniami Obchodného zákonníka za vady poskytnutých Služieb.
	2. Zhotoviteľ v zmysle § 429 a nasl. Obchodného zákonníka zodpovedá za kvalitu poskytnutých Služieb minimálne šesť (6) mesiacov (ďalej len „**Záručná doba**“) od prevzatia Služby Odberateľom, t.j. odo dňa uvedeného na preberacom protokole alebo dodacom alebo servisnom liste a to aj po ukončení tejto Zmluvy.
	3. Podľa bodu 8.2. tohto článku tejto Zmluvy Zhotoviteľ zodpovedá za to, že poskytnuté Služby budú mať počas Záručnej doby vlastnosti vymedzené v OPZ a Ponuke a že stav po poskytnutí Služieb bude umožňovať použitie prístrojov za účelom, na aký sa prístroje obvykle používajú.
	4. Odberateľ je povinný písomne oznámiť Zhotoviteľovi vady v kvalite Služieb bez zbytočného odkladu po ich zistení, najneskôr do konca dohodnutej záručnej doby (ďalej len „**Uplatnenie záruky**“).
	5. Uplatnenie záruky musí obsahovať:
		1. číslo Zmluvy
		2. popis vady v kvalite Služby alebo spôsob ako sa vada v kvalite Služby prejavuje,
		3. počet vadných Služieb,
		4. určenie spôsobu uspokojenia nároku zo záruky podľa bodu 8.7. tejto Zmluvy.
	6. Zhotoviteľ je povinný sa písomne k Uplatneniu záruky vyjadriť do troch (3) dní po jeho doručení. Ak sa Zhotoviteľ v tejto lehote nevyjadrí, má sa za to, že Uplatnenie záruky je oprávnené a Zhotoviteľ súhlasí s oznámenými vadami v kvalite Služieb (ďalej len „**Oprávnená reklamácia**“).
	7. V uplatnení záruky je Odberateľ povinný určiť aké nároky si uplatňuje zo záruky. V prípade Oprávnenej reklamácie môže Odberateľ požadovať podľa svojho uváženia:
		1. vrátenie zaplatenej ceny za Služby vykazujúce vady v kvalite,
		2. zľavu z ceny za Služby vykazujúci vady v kvalite,
		3. nové Služby nevykazujúce vady v kvalite,
		4. opakované Služby nevykazujúce vady v kvalite.
	8. Popri nárokoch ustanovených v bode 8.7. tohto článku tejto Zmluvy má Odberateľ nárok na náhradu škody.
	9. V prípade nárokov z Oprávnenej reklamácie podľa bodov 8.7.1. a/alebo 8.7.2. tohto článku Zmluvy je Zhotoviteľ povinný vystaviť a doručiť Odberateľovi dobropis (oprava základu dane s náležitosťami podľa príslušných všeobecne záväzných právnych predpisov platných na území SR) so splatnosťou šesťdesiat (60) dní odo dňa jeho doručenia Odberateľovi.
	10. V prípade nárokov z Oprávnenej reklamácie podľa bodov 8.7.3. a/alebo 8.7.4. tohto článku tejto Zmluvy je Zhotoviteľ povinný poskytnúť Služby vykazujúce vady v kvalite za bezchybné Služby a/alebo vykonať nápravu stavu Služby do troch (3) dní odo dňa doručenia Uplatnenia záruky v zmysle platnej servisnej odozvy. V tomto prípade zabezpečí odobratie Služby vykazujúcej vady v kvalite z miesta poskytnutia Služby a poskytnutie bezchybnej a/alebo opravenej Služby na miesto poskytnutia Služby Zhotoviteľ na svoje náklady.

**Článok IX.**

**Ukončenie Zmluvy**

9.1. Túto Zmluvu je možné skončiť:

 9.1.1. písomnou dohodou Zmluvných strán, a to dňom uvedeným v takejto dohode; v dohode o ukončení Zmluvy sa súčasne upravia aj nároky Zmluvných strán vzniknuté na základe alebo v súvislosti so Zmluvou,

9.1.2. písomným odstúpením od Zmluvy ktoroukoľvek zo Zmluvných strán,

9.1.3. písomnou výpoveďou Zmluvy podľa bodu 9.7. tohto článku.

9.2. Odberateľ je oprávnený písomne odstúpiť od Zmluvy v prípade, ak:

 9.2.1. proti Zhotoviteľovi začalo konkurzné konanie alebo reštrukturalizácia,

* + 1. Zhotoviteľ vstúpil do likvidácie,
		2. Odberateľ mal (3)tri a viac Oprávnených reklamácii k podstatnej časti dodávky Služieb,
		3. Zhotoviteľ koná v rozpore s touto Dohodou a/alebo písomnou Objednávkou a/alebo všeobecne záväznými právnymi predpismi platnými na území Slovenskej republiky a na písomnú výzvu Odberateľa toto konanie a jeho následky v určenej primeranej lehote neodstráni,
		4. Zhotoviteľ poruší povinnosť podľa čl. VIII. bod 8.3 až 8.6 tejto Dohody,
		5. v čase jej uzavretia existoval dôvod na vylúčenie Zhotoviteľa pre nesplnenie podmienky účasti podľa § 32 ods.1 písm. a) zákona č. 343/2015 Z. z.,
		6. táto nemala byť uzavretá s Zhotoviteľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie.
	1. Zhotoviteľ je oprávnený písomne odstúpiť od tejto Zmluvy v prípade, ak Odberateľ poruší Zmluvu podstatným spôsobom. Za podstatné porušenie tejto Zmluvy na strane Odberateľa sa považuje omeškanie Odberateľa s úhradou faktúry/faktúr viac ako šesťdesiat (60) dní po lehote ich splatnosti.
	2. Odberateľ je oprávnený písomne odstúpiť od Zmluvy uzavretej so Zhotoviteľom aj v prípade, ak Zhotoviteľ nebol v čase uzavretia Zmluvy zapísaný v registri partnerov verejného sektora alebo ak bol vymazaný z registra partnerov verejného sektora.
	3. Odstúpenie od Zmluvy musí mať písomnú formu, musí sa v ňom uviesť dôvod odstúpenia a  je účinné dňom doručenia druhej Zmluvnej strane.
	4. Zmluvná strana, ktorá odstúpi od Zmluvy, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci. Za okolnosti vyššej moci sa pre účely tejto Zmluvy považujú okolnosti, ktoré nastali nezávisle od vôle povinnej strany a bránia jej v splnení jej povinnosti,
	ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a že by v čase vzniku záväzku túto prekážku predvídala a to najmä vojny, živelné katastrofy značného rozsahu majúce súvislosť s predmetom plnenia podľa tejto Zmluvy, štrajky. Za vyššiu moc sa však nepovažujú najmä výpadky vo výrobe, prerušenie dodávok energií, nesplnenie alebo oneskorenie dodávok od subdodávateľov a zásahy orgánov verejnej moci alebo nezískanie úradných povolení.
	5. Túto Zmluvu môže Zhotoviteľ a Odberateľ písomne vypovedať aj bez udania dôvodu s výpovednou lehotou **3 (tri) mesiace**. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhej strane.

**Článok X.**

**Zmluvné pokuty a úroky z omeškania**

10.1. V prípade, že Zhotoviteľ neposkytne Služby v súlade s písomnou Objednávkou (riadne) a v dohodnutom termíne (včas) má Odberateľ právo požadovať za každý aj začatý deň omeškania zmluvnú pokutu vo výške 0,05 % z ceny Služby, s poskytovaním ktorej je Zhotoviteľ v omeškaní.

10.2. V prípade omeškania Odberateľa s úhradou splatnej faktúry, má Zhotoviteľ právo za každý aj začatý deň omeškania požadovať úroky z omeškania v zákonom stanovenej výške, ak o to Zhotoviteľ požiada.

 10.3. V prípade omeškania Zhotoviteľa s odstránením vady Služby podľa čl. VIII. bod  8.10. tejto Zmluvy má Odberateľ právo požadovať za každý aj začatý deň omeškania zmluvnú pokutu vo výške 0,05 % z ceny Služby, s poskytnutím/opravou ktorého je Zhotoviteľ v omeškaní.

 10.4. Zaplatením zmluvnej pokuty/pokút Zhotoviteľom Odberateľovi nie je dotknutý nárok na náhradu škody, ktorý prevyšuje výšku zmluvnej pokuty/pokút.

**Článok XI.**

**Náhrada škody**

11.1. V prípade že Odberateľovi bude spôsobená škoda Zhotoviteľom, Zhotoviteľ sa túto škodu zaväzuje v plnom rozsahu

 Odberateľovi nahradiť.

**Článok XII.**

**Osobitné ustanovenia**

* 1. Akákoľvek písomnosť alebo iné správy, ktoré sa doručujú v súvislosti s Zmluvou (každá z nich ďalej ako „**Oznámenie**“) musia byť v písomnej podobe doručené:
1. osobne,
2. poštou prvou triedou s uhradeným poštovným,
3. kuriérom prostredníctvom kuriérskej spoločnosti alebo
4. elektronickou poštou na adresy, ktoré budú oznámené v súlade s týmto článkom Zmluvy.
	1. Akákoľvek písomnosť alebo iné správy, ktoré sa doručujú v súvislosti s Zmluvou (každá z nich ďalej ako „**Oznámenie**“) musia byť v písomnej podobe doručené:
5. osobne,
6. poštou prvou triedou s uhradeným poštovným,
7. kuriérom prostredníctvom kuriérskej spoločnosti alebo
8. elektronickou poštou na adresy, ktoré budú oznámené v súlade s týmto článkom Zmluvy.
	1. Oznámenie poskytované Odberateľovi bude zaslané na adresu uvedenú nižšie alebo inej osobe alebo na inú adresu, ktorú Odberateľ priebežne písomne oznámi Zhotoviteľovi v súlade s týmto článkom Zmluvy:

Odberateľ:

Ministerstvo vnútra Slovenskej republiky

Pribinova 2, 812 72 Bratislava – Staré Mesto, Slovenská republika

k rukám: xxxx (vyplní Odberateľ)

email:

* 1. Oznámenie poskytované Zhotoviteľovi bude zaslané na adresu uvedenú nižšie alebo inej osobe alebo na inú adresu, ktorú Zhotoviteľ priebežne písomne oznámi Odberateľovi v súlade s týmto článkom Zmluvy:

 Zhotoviteľ: xxx

 k rukám: xxx (vyplní Zhotoviteľ)

email: xxx

Oznámenie nadobúda účinnosť okamihom jeho prevzatia a má sa za prevzaté:

12.4.1. v čase jeho doručenia (alebo odmietnutia jeho prevzatia), pokiaľ sa doručuje osobne alebo
 kuriérom; alebo

12.4.2. v čase jeho doručenia, ale najneskôr v piaty (5) kalendárny deň po jeho odoslaní, pokiaľ sa
 doručuje ako poštová zásielka prvej triedy s uhradeným poštovným; alebo

12.4.3. v čase jeho doručenia, ale najneskôr nasledujúci kalendárny deň po jeho odoslaní, pokiaľ sa
 doručuje prostredníctvom elektronickej pošty.

* 1. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.
	2. Zmluvné strany sa dohodli, že Zhotoviteľ nie je oprávnený jednostranne započítať akúkoľvek svoju pohľadávku voči pohľadávkam Odberateľa.

**Článok XIII.**

**Záverečné ustanovenia a riešenie sporov**

* 1. Táto Zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR. Zmluvu zverejní Odberateľ.
	2. Táto Zmluva môže byť doplnená alebo zmenená len písomnými, očíslovanými a zmluvnými stranami podpísanými dodatkami k tejto Zmluve, ktoré sa stávajú neoddeliteľnou súčasťou tejto Zmluvy.
	3. Práva a povinnosti zmluvných strán výslovne neupravené touto Zmluvou sa riadia ustanoveniami Obchodného zákonníka a ostatných všeobecne záväzných právnych predpisov platných v Slovenskej republike. Prípadné spory , ktoré vzniknú z tejto Zmluvy, sa budú zmluvné strany snažiť riešiť predovšetkým formou dohody, ktorá musí mať písomnú formu a v prípade, že sa zmluvné strany nedohodnú, budú sa riadiť slovenským právnym poriadkom a všetky spory z tejto zmluvy budú riešené vecne a miestne príslušnými súdmi SR.
	4. Táto Zmluva je vyhotovená v štyroch (4) vyhotoveniach s platnosťou originálu, pričom Zhotoviteľ obdrží jedno (1) vyhotovenie a Odberateľ obdrží tri (3) vyhotovenia.
	5. Zmluvné strany vyhlasujú, že vôľa prejavená v tejto Dohode je slobodná, vážna, bez omylu v osobe alebo predmete Zmluvy a že túto Zmluvu neuzavreli ani v tiesni ani za nápadne nevýhodných podmienok, čo potvrdzujú podpisom tejto Zmluvy.
	6. Neoddeliteľnou súčasťou tejto Dohody je:

Príloha č. 1: Opis predmetu zákazky

 Príloha č. 2: Štruktúrovaný rozpočet ceny tejto Zmluvy

 Príloha č. 3: Informácie o subdodávateľoch

V Bratislave dňa, V Bratislave dňa,

Za zhotoviteľa:

..............................................

Za objednávateľa:

.........................................